অনুষ্কা শর্মা ও সাক্ষী ধোনি। এঁদের মধ্যে মিল কোথায়? এমন প্রশ্ন কোনও কুইজে এলে উত্তর দিতে সামান্য ভাবতেও হবে কি? দু’জনেই ভারতীয় ক্রিকেটের দুই কিংদন্তির স্ত্রী। কিন্তু যদি বলে দেওয়া হয়, বিরাট কোহলি ও মহেন্দ্র সিংহ ধোনির স্ত্রী— এই পরিচয় বাদেও সম্পর্ক রয়েছে দু’জনের! তাহলে মাথা চুলকোবেন অনেকেই। কিন্তু এটাই সত্যি। ছোটবেলা থেকেই তাঁরা চিনতেন একে অপরকে। 

এই বিষয়ে অন্যান্য খবর

ধোনিকে ‘ছেড়ে গেলেন’ সাক্ষী, প্রাক্তন প্রেমিকার বিয়েতে গিয়ে হতবাক মাহি


এক সর্বভারতীয় সংবাদমাধ্যমে প্রকাশিত প্রতিবেদন থেকে জানা যাচ্ছে, একই সঙ্গে বেড়ে উঠেছেন তাঁরা দু’জনেই। পড়েছেন একই স্কুলে। সেন্ট মেরিজ স্কুল। অসমের ওই স্কুলেই কেটেছে দু’জনের ছোটবেলা। 
তবে মজার কথা হচ্ছে, এই ব্যাপারটা অনুষ্কা ও সাক্ষী— কারও মনেই ছিল না। ২০১৩ সালে বিষয়টি আবিষ্কার করেন অনুষ্কা। সাক্ষীর সঙ্গে আড্ডা দিতে গিয়ে পুরো বিষয়টি উঠে আসে। অনুষ্কা জানাচ্ছেন, ‘‘সাক্ষী ও আমি দু’জনেই অসমের ছোট্ট টাউনে থাকতাম। সাক্ষী যখন আমায় বলল ও ওখানে থাকত, আমি বলে ফেলি আমিও তো ওখানে থাকতাম।’’ 

📷 | New/Old pictures of Anushka with @SaakshiSRawat and #KarneshSharma ❤️ pic.twitter.com/ecfgRMLSTg
— Anushka Sharma FC™ (@AnushkaSFanCIub) 19 November 2017

এর পর আবিষ্কৃত কেবল এক শহর নয়, একই সময়ে একই স্কুলেও তাঁরা পড়তেন! এর পর অনুষ্কা একটি ছবি খুঁজে পান, যেখানে ছোট্ট সাক্ষী ও তিনি দু’জনেই রয়েছেন। সাক্ষীর পরনে পরির পোশাক। আর অনুষ্কা পরে রয়েছেন ঘাঘরা। এছাড়াও অন্য ছবিও পাওয়া গিয়েছে। গ্রুপ ছবি। সেখানে দু’জনকে চেনা কষ্টকর। এই সব পুরনো ছবি অনুষ্কার ফ্যান ক্লাবের তরফে শেয়ারও করা হয়েছে টুইটারে। 
জীবন মিলিয়ে দেয়। ছোটবেলার দুই খুদে কন্যের জীবন আবার নতুন করে মিলে গেল। সৌজন্যে ভারতীয় ক্রিকেট। দুই কিংবদন্তির স্ত্রী হয়ে আবার দেখা হয়ে গিয়েছে দু’জনের।